เริ่มแรกมีอาการคันตามตัว และเริ่มมีตุ่มขึ้นบริเวณเท้า และพอกลับจากไปเที่ยวป่าก็มีตุ่มขึ้นเรื่อยๆมีอาการคันตลอดเวลา และรู้สึกเพลีย เจ็บคอ ปวดศรีษะ ตุ่มขึ้นเป็นสีแดงและคัน รบกวนขอคำแนะนำค่ะขอบค่ะ
สวัสดีค่ะ อาการตุ่มคันดังกล่าวมา อาจเกิดจาก1.ตุ่มแพ้จากการสัมผัส เช่น สบู่ โลชั่น น้ำหอม2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ3. เชื้อราที่ผิวหนัง4 การถูกแมลงกัด ซึ่งเกิดได้จากแมลงที่พบในป่าหรือบริเวณที่มีต้นไม้มากๆโดยหากมีตุ่มลุกลามมากขึ้น ร่วมกับมีไข้ อ่อนเพลีย อาจเป็นการติดเชื้อในเขตร้อนจากการถูกแมลงกัด ทำให้มีไข้ มีค่าการทำงานของตับผิดปกติ เป็นโรคที่ควรได้รับยาฆ่าเชื้อ ดังนั้นแนะนำไปพบแพทย์เพื่อตรวจร่างกายและเจาะเลือดเพิ่มเติมค่ะการดูแลตัวเองเบื้องต้น ไม่ไปแกะเกาตุ่ม รับประทานยาแก้คันกลุ่มต้านฮิสตามีน หลีกเลี่ยงสารที่สงสัยว่าแพ้หรือรู้สึกว่าใช้แล้วเป็นมากขึ้นเช่นสบู่หรือโลชั่น ใช้น้ำเปล่าสะอาดล้างทำความสะอาดวันละ 2 ครั้ง